আরও বেশি আরামে ব্যাঙ্কক যেতে চান? একটু বেশি খরচ করতে রাজি আছেন? তাহলে আপনার জন্য সুখবর। কলকাতা ব্যাঙ্কক রুটে বিলাসবহুল আসন বিশিষ্ট বিমান চালু করল থাই এয়ারওয়েজ। ইকনমি ক্লাসের পাশাপাশি ২৭টি বিলাসবহুল আসন থাকছে বিমানে।
 ওয়েব ডেস্ক: আরও বেশি আরামে ব্যাঙ্কক যেতে চান? একটু বেশি খরচ করতে রাজি আছেন? তাহলে আপনার জন্য সুখবর। কলকাতা ব্যাঙ্কক রুটে বিলাসবহুল আসন বিশিষ্ট বিমান চালু করল থাই এয়ারওয়েজ। ইকনমি ক্লাসের পাশাপাশি ২৭টি বিলাসবহুল আসন থাকছে বিমানে। চটজলদি বিদেশ ভ্রমণের ক্ষেত্রে বাঙালির প্রথম পছন্দের তালিকায় রয়েছে ব্যাঙ্কক। কলকাতা থেকে যাত্রী সংখ্যাও নেহাত মন্দ হয়না। যাত্রী স্বাচ্ছন্দের কথা মাথায় রেখে এবার নতুন উড়ান আনল থাই এয়ারওয়েজ।  ২৭০টি ইকনমি ক্লাসের আসন ছাড়াও বোয়িং ৭৭৭-২০০ এই উড়ানে রয়েছে বিলাসবহুল ২৭টি আসন। গত আর্থিক বছরে কলকাতা-ব্যাঙ্কক রুটে থাই এয়ারওয়েজ যাত্রী সংখ্যা ছিল ১০ লক্ষ। নতুন বিমান চালু হলে আরও যাত্রী বাড়বে বলেই মনে করছে থাই এয়ারওয়েজ। এতদিন কলকাতা-ব্যাঙ্কক রুটে থাই এয়ারওয়েজের এয়ারবাস -৩৩৩ চালু ছিল। প্রতিযোগিতার বাজারে টিকে থাকার জন্যই এই অত্যাধুনিক পরিষেবা আনল থাই এয়ারওয়েজ।